## El secretari autonòmic d’Educació destaca l’impuls dels llibrets de Fogueres en la promoció del patrimoni i la llengua valenciana

*** Daniel McEvoy ha participat en l’acte d’entrega dels premis de llibrets de Fogueres 2025, celebrat en el Teatre Principal d’Alacant**

El secretari autonòmic d’Educació, Daniel McEvoy, ha destacat l’impuls dels llibrets de Fogueres en la promoció del patrimoni i la llengua valenciana.

McEvoy ha fet estes declaracions en la clausura de l’acte d’entrega dels premis de llibrets de fogueres i barraques d’Alacant 2025. Una gala que s’ha celebrat este dilluns en el Teatre Principal d’Alacant i que ha comptat, entre d’altres, amb l’assistència de les bellees del foc 2025 i altres membres de la Federació de Fogueres.

En esta mateixa línia, el titular de la Secretaria Autonòmica d’Educació ha assegurat que estos textos “fan valdre les expressions de la cultura popular i són part viva de la seua història més immediata”.

En el transcurs de la seua intervenció, Daniel McEvoy s’ha dirigit a les comissions de fogueres i barraques per a agrair-los el seu esforç i dedicació en la promoció del valencià i ha apel·lat a la seua responsabilitat “per a respectar, promoure i cuidar les nostres tradicions i la nostra cultura”.

Finalment, McEvoy ha constatat que cada any augmenta significativament el nombre de comissions que participa en estos premis i els llibrets milloren en “qualitat, originalitat i edició”.

**Premis Fogueres 2025**

La Conselleria d’Educació, Cultura, Universitats i Ocupació, mitjançant la Direcció General d’Ordenació Educativa i Política Lingüística, ha concedit el primer premi de llibrets de fogueres i barraques d’Alacant, dotat amb 5.000 euros, a la Foguera Rabassa Polígon Industrial.

El segon premi ha estat per a la Foguera Àngels-Felipe Bergé, i el tercer guardó, per a la Foguera Sèneca-Autobusos.

La convocatòria d’enguany compta amb una dotació de 74.000 euros, que s’han repartit entre 55 comissions de fogueres i barraques. Els premis van dels 5.000 euros del primer premi fins als 700 euros.

Fecha: 09/06/2025